CELEX: 32014R0898
Language: sk
Date: 2014-08-18 00:00:00
Title: Vykonávacie nariadenie Komisie (EÚ) č. 898/2014 z  18. augusta 2014 , ktorým sa na základe preskúmania pred uplynutím platnosti podľa článku 11 ods. 2 nariadenia Rady (ES) č. 1225/2009 zrušuje konečné antidumpingové clo na dovoz práškového aktívneho uhlia s pôvodom v Čínskej ľudovej republike

19.8.2014   
            
            
               SK
            
            
               Úradný vestník Európskej únie
            
            
               L 244/55
            
         VYKONÁVACIE NARIADENIE KOMISIE (EÚ) č. 898/2014
   z 18. augusta 2014,
   ktorým sa na základe preskúmania pred uplynutím platnosti podľa článku 11 ods. 2 nariadenia Rady (ES) č. 1225/2009 zrušuje konečné antidumpingové clo na dovoz práškového aktívneho uhlia s pôvodom v Čínskej ľudovej republike
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 9 a článok 11 ods. 2,
   keďže:
   A.   POSTUP
   
   1.   Platné opatrenia
   
   
               (1)
            
            
               Na základe antidumpingového prešetrovania (ďalej len „pôvodné prešetrovanie“) Rada nariadením (ES) č. 1006/1996 (2) uložila konečné antidumpingové clo (ďalej len „konečné antidumpingové opatrenia“) na dovoz práškového aktívneho uhlia s pôvodom v Čínskej ľudovej republike (ČĽR), ktoré je v súčasnosti zatriedené pod číselný znak KN ex 3802 10 00. Opatrenia boli vo forme pevne stanoveného cla vo výške 323 EUR na tonu (čistá hmotnosť).
            
         
               (2)
            
            
               Na základe dvoch preskúmaní pred uplynutím platnosti Rada zachovala platné opatrenia nariadením (ES) č. 1011/2002 (3) (ďalej len „prvé preskúmanie pred uplynutím platnosti“), resp. nariadením (ES) č. 649/2008 (4) (ďalej len „druhé preskúmanie pred uplynutím platnosti“).
            
         2.   Žiadosť o preskúmanie pred uplynutím platnosti
   
   
               (3)
            
            
               Po uverejnení oznámenia o blížiacom sa uplynutí platnosti (5) antidumpingových opatrení Komisia 9. apríla 2013 dostala žiadosť o začatie preskúmania týchto opatrení pred uplynutím platnosti v súlade s článkom 11 ods. 2 základného nariadenia. Žiadosť podali 9. apríla 2013 spoločnosti Cabot Norit Nederland BV a Cabot Norit (UK) Ltd. („žiadatelia“) v mene výrobcov, ktorí predstavujú značnú časť výroby aktívneho práškového uhlia v Únii, v tomto prípade vyše 25 %.
            
         
               (4)
            
            
               Žiadosť bola odôvodnená tým, že uplynutie platnosti opatrení by pravdepodobne viedlo k pokračovaniu dumpingu a opätovnému výskytu ujmy spôsobenej výrobnému odvetviu Únie.
            
         3.   Začatie preskúmania pred uplynutím platnosti
   
   
               (5)
            
            
               Komisia po porade s poradným výborom dospela k záveru, že existujú dostatočné dôkazy na začatie preskúmania pred uplynutím platnosti, a 6. júla 2013 prostredníctvom oznámenia uverejneného v Úradnom vestníku Európskej únie
                   (6) (ďalej len „oznámenie o začatí preskúmania“) oznámila začatie preskúmania pred uplynutím platnosti podľa článku 11 ods. 2 základného nariadenia.
            
         B.   SPÄŤVZATIE PODNETU NA ZAČATIE PRESKÚMANIA PRED UPLYNUTÍM PLATNOSTI A UKONČENIE KONANIA
   
   
               (6)
            
            
               V liste zo 7. mája 2014 adresovanom Komisii žiadatelia oficiálne vzali späť svoj podnet na preskúmanie pred uplynutím platnosti.
            
         
               (7)
            
            
               V súlade s článkom 9 ods. 1 základného nariadenia sa konanie môže ukončiť, keď bol podnet vzatý späť, pokiaľ takéto ukončenie nie je v rozpore so záujmami Únie.
            
         
               (8)
            
            
               Pri prešetrovaní nevyšli najavo žiadne skutočnosti svedčiace o tom, že by takéto ukončenie bolo proti záujmom Únie. Komisia preto dospela k názoru, že toto konanie by sa malo ukončiť a platné antidumpingové clo zrušiť.
            
         
               (9)
            
            
               Zainteresované strany boli náležite informované a mali možnosť predložiť pripomienky. Neboli doručené žiadne pripomienky.
            
         
               (10)
            
            
               Komisia preto dospela k záveru, že antidumpingové konanie týkajúce sa dovozu práškového aktívneho uhlia s pôvodom v ČĽR by sa malo ukončiť a antidumpingové clo zrušiť.
            
         
               (11)
            
            
               Zrušenie opatrení stanovených v tomto nariadení je v súlade so stanoviskom výboru, ktorý bol zriadený podľa článku 15 ods. 1 základného nariadenia,
            
         PRIJALA TOTO NARIADENIE:
   Článok 1
   Antidumpingové clo na dovoz práškového aktívneho uhlia, ktoré je v súčasnosti zatriedené pod číselný znak KN ex 3802 10 00 (kód TARIC 3802100020) s pôvodom v Čínskej ľudovej republike sa zrušuje a príslušné konanie sa ukončuje.
   Článok 2
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. augusta 2014
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 343, 22.12.2009, s. 51.
   
      (2)  Ú. v. ES L 134, 5.6.1996, s. 20.
   
      (3)  Ú. v. ES L 155, 14.6.2002, s. 1, zmenené nariadením (ES) č. 931/2003 (Ú. v. EÚ L 133, 29.5.2003, s. 36).
   
      (4)  Ú. v. EÚ L 181, 10.7.2008, s. 1.
   
      (5)  Ú. v. EÚ C 349, 15.11.2012, s. 19.
   
      (6)  Ú. v. EÚ C 195, 6.7.2013, s. 4.